— 217 - 



uafhængig af Aarstiderne ; da de foreløbige Forsøg gav gode Re- 

 sultater, er jeg efterhaanden gaaet over til næsten udelukkende at 

 anvende denne Metode ved Arbejdet med den primære Helmintho- 

 sporiose. Til Forsøgene anvendes ensartet god, tilpas fugtig Muld- 

 jord ; efter Udsæden dækkes Kornene med et Jordlag paa c. 1 — 2 

 Gtm. Jorden vandes efter Tilsaaningen og derefter i Reglen først, 

 naar Spiringen er i fuld Gang; alle til samme Forsøg hørende 

 Urtepotter vandes selvfølgelig samtidig og med lige meget Vand til 

 hver. Saamængden har i de allerfleste Tilfælde været 100 Korn 

 til hver Urtepotte („Sommerlevkøjpotte") ; i enkelte Tifælde an- 

 vendtes mindre Saamængder og mindre Potter. Overalt er der 

 anvendt 3 eller 5 nøjagtig ens Parallelkulturer, der henstod Side 

 om Side. 



Saavel ved Mark- som Potteforsøgene har jeg fulgt følgende 

 Principper ved Bearbejdelsen af Forsøgsresultaterne. Middeltal er 

 aldrig anførte, uden at der tillige angives de Enkeltobservationer, hvoraf 

 Middeltallene er beregnede; Enkeltobservationerne er samlede i tre 

 Kolonner, af hvilke den første giver det samlede Plantetal paa det 

 omtalte Areal, den anden Antallet af syge Planter og den tredje 

 det procentiske Antal af syge Planter. Indenfor hver af disse Ko- 

 lonner findes Enkeltiagttagelserne opført i Rubrikkerne a, b, c o. s. v., 

 saaledes at Tallene i ensbenævnte Rubrikker i de tre Kolonner hører 

 sammen og angiver Resultaterne af Optællingerne af samme Parceller 

 (Urtepotter). Ordningen af Enkeltiagttagelserne fra de sammen- 

 hørende Parallelforsøg er stedse foretaget efter stigende Række- 

 følge af Procentmængden af syge Planter. Denne Orden 

 stemmer næppe nogensinde med den, hvori vedkommende Par- 

 celler har ligget paa Marken eller Potterne staaet i Væksthuset; 

 Omflytningen er berettiget derved, at de optrædende Forskelligheder 

 mellem Parallelforsøgene altid skyldes „tilfældige" Aarsager, hvis 

 Natur jeg ikke har kunnet udrede; de er et Udtryk for den Uens- 

 artethed i Materialet, som man ved slige statistiske Undersøgelser 

 altid maa regne med ; ved den anvendte Ordning af Resultaterne 

 bliver disse mere anskuelige og Kontrollen af Middeltallenes Værdi 

 lettere. 



Ved Forsøgene er i Reglen foretaget Maalinger af Jordtem- 

 peraturen 1 ) under Spiringen; Termometrets Kugle er da anbragt 

 i det Niveau, hvor de spirende Korn findes, ved Markforsøg c. 3 



*) Alle Temperaturangivelser er efter Celsius. 



